**Podaci vezani uz natječaj za prijam u službu u Jedinstveni upravni odjel Općine Viškovo**

**vježbenika na određeno vrijeme od 12 mjeseci**

**Odsjek za planiranje i razvoj prostora, izgradnju komunalne infrastrukture i objekata javne i društvene namjene, EU projekte i javnu nabavu**

**radi osposobljavanja za poslove radnog mjesta**

**Višeg stručnog suradnika za izgradnju objekata**

Natječaj je objavljen u „Narodnim novinama“ broj 65/23 od 16. lipnja 2023. godine  
  
**Opis poslova:**

1. obavlja stručne poslove povezane s pripremom projekta i organizacijom izvođenja gradnje infrastrukturnih i kapitalnih građevina komunalne infrastrukture, građevina javne i društvene namjene te građevina za gospodarenje otpadom i drugih objekata čiji je investitor Općina Viškovo; vodi gradnju te vrši kontrolu kvalitete, usklađenosti sa propisima i financijsku kontrolu nad izvođenjem radova, izrađuje troškovnike za izvođenje radova i usluga te za izvođenje radova za koje nije potrebna projektna dokumentacija
2. sudjeluje u realizaciji kapitalnih projekata koji se sufinanciraju iz nacionalnih i EU sredstava, a koja provode Općina i javnopravna tijela i komunalna društava od interesa za općinu, te provodi projekte
3. sudjeluje u praćenju rada komunalnih društava, Županijske uprave za ceste Primorsko-goranske županije te drugih javnopravnih tijela od interesa za Općinu Viškovo, izradi planova gradnje i poslovanja, predlaganju investicija, prati realizaciju po planovima i sl., prati projekte koji se odnose na komunalnu infrastrukturu koji se izvode na području, te aktivno sudjeluje u realizaciji projekata čiji su investitor komunalna društva, Županijska uprava za ceste te druga javnopravna tijela od interesa za Općinu Viškovo
4. sudjeluje u poslovima u vezi projektiranja i ishođenja odgovarajućih dozvola za građevine javne i društvene namjene, komunalne infrastrukture, građevine za gospodarenje otpadom, piše projektne zadatke za poslove projektiranja
5. sudjeluje u poslovima u vezi provedbe dokumenata prostornog uređenja u skladu sa zakonskim propisima te druge poslove u svojstvu javnopravnog tijela
6. organizira i vodi gradnju te vrši kontrolu kvalitete, usklađenosti sa propisima i financijsku kontrolu nad izvođenjem radova za koje nije potrebno ishođenje građevne dozvole te izrađuje troškovnike za izvođenje radova i usluga
7. prati propise iz upravnog područja koje prati te predlaže pravovremeno donošenje novih općih ili posebnih akata ili usklađenje istih sa novim propisima, izrađuje prijedloge tih akata, vodi evidenciju kapitalnih i drugih projekata i aktivnosti čiju realizaciju prati, predlaže i prati dinamiku realizacije istih
8. obavlja poslove vezane uz javnu nabavu na koju se ne primjenjuje Zakon o javnoj nabavi, a vezano uz djelokrug odsjeka
9. radi poslove vezano uz stvaranje ugovornih obveza za odsjek
10. daje mišljenja, tumačenja i odgovore po predmetima u okviru svoje nadležnosti, prima stranke i rješava po zahtjevima istih u okviru svoje nadležnosti.

**Osnovna bruto plaća radnog mjesta višeg stručnog suradnika: 1.733,92 EUR-a.**

(napomena: sukladno Zakonu o plaćama u lokalnoj i područnoj (regionalnoj) samoupravi, za vrijeme trajanja vježbeničkog staža vježbenik ima pravo na 85% plaće poslova radnog mjesta najniže složenosti njegove stručne spreme)

Provjera znanja i sposobnosti:

Obuhvaća pisano testiranje, provjeru rada na računalu i intervju.

Najmanje pet dana prije održavanja testiranja objavit će se putem internet stranice i oglasne ploče Općine Viškovo vrijeme održavanja testiranja. Kandidati koji ispunjavaju formalne uvjete iz natječaja biti će pozvani na pisano testiranje i provjeru rada na računalu putem e-maila navedenog na prijavi na natječaj.

Na istoj internet stranici i oglasnoj ploči objavit će se vrijeme održavanja intervjua i to najmanje pet dana prije održavanja intervjua. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada. Kandidati koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada biti će pozvani na intervju putem e-maila navedenog na prijavi na natječaj.

Područje pisanog testiranja obuhvaća područje lokalne i područne (regionalne) samouprave te područja izgradnje komunalne infrastrukture i objekata javne i društvene namjene.

**Pravni i drugi izvori provjere znanja:**

* Zakon o gradnji (Narodne novine br. 153/13, 20/17, 39/19, 125/19)
* Zakon o prostornom uređenju (Narodne novine, br. 153/13, 65/17, 114/18, 39/19,

98/19)

* Zakon o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17,

98/19, 144/20)

* Zakon o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 4/18, 112/19)
* Uredba o uredskom poslovanju (Narodne novine br. 75/21)
* Statut Općine Viškovo (“Službene novine Općine Viškovo” broj: 3/18., 2/20. 4/21, i 10/22).